জাল লটারি চক্রের পর্দাফাঁস

মুর্শিদাবাদ: জাল লটারি চক্রের পর্দাফাঁস করল রঘুনাথগঞ্জ থানার পুলিশ। প্রায় ২ লক্ষ জাল লটারি সহ তিনজনকে গ্রেফতার ৩। ধৃতদের নাম তারিফ শেখ, নেজারুল শেখ ও মুরশালিম শেখ। তাদের বাড়ি রঘুনাথগঞ্জ থানা এলাকাতেই।

জানা যায়, রবিবার বিকেলে রঘুনাথগঞ্জ থানার পুলিশ গোপন সূত্রে পাওয়া খবরের ভিত্তিতে রঘুনাথগঞ্জ থানার রসুনপুর ব্যারেজ এলাকায় অভিযান চালায়। এরপর তিনজনকে জাল লটারি সহ হাতে-নাতে গ্রেপ্তার করে। এরা আসানসোল থেকে জাল লটারি নিয়ে আসছিল।কিন্তু রসুনপুর ব্যারেজ এলাকায় পুলিষই অভিযানে তারা ধরা পরে যায়।

আরও পড়ুন: ন্যায় সংহিতার ৩ ধারায় দোষী সাব্যস্ত সঞ্জয়, সর্বোচ্চ কী কী সাজা হতে পারে?

সূত্রের খবর, ধৃত তিনজন রঘুনাথগঞ্জের বিভিন্ন এলাকায় জাল লটারি ছড়িয়ে দেওয়ার কাজ করত। সোমবার ধৃতদের জঙ্গিপুর আদালতে তোলা হবে। জাললটারি চক্রের সঙ্গে আর কে কে জড়িতে সে বিষয়ে তদন্ত শুরু করেছে রঘুনাথগঞ্জ থানার পুলিশ।